CELEX: 32012R0813
Language: lt
Date: 2012-09-12 00:00:00
Title: 2012 m. rugsėjo 12 d. Komisijos įgyvendinimo reglamentas (ES) Nr. 813/2012, kuriuo iš dalies keičiamas Reglamentas (EB) Nr. 718/2007, įgyvendinantis Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA)

13.9.2012   
            
            
               LT
            
            
               Europos Sąjungos oficialusis leidinys
            
            
               L 247/12
            
         KOMISIJOS ĮGYVENDINIMO REGLAMENTAS (ES) Nr. 813/2012
   2012 m. rugsėjo 12 d.
   kuriuo iš dalies keičiamas Reglamentas (EB) Nr. 718/2007, įgyvendinantis Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. liepos 17 d. Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) (1) (toliau – IPA reglamentas), ypač į jo 3 straipsnio 3 dalį,
   kadangi:
   
               (1)
            
            
               2007 m. birželio 12 d. Komisijos reglamentu (EB) Nr. 718/2007, įgyvendinančiu Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) (2), nustatomos išsamios IPA reglamento įgyvendinimo taisyklės;
            
         
               (2)
            
            
               Komisijos įgyvendinimo reglamentu (ES) Nr. 1292/2011 (3) buvo pakeistas Reglamentas (EB) Nr. 718/2007, inter alia, siekiant padidinti Komisijos teikiamą išankstinį finansavimą šalims, kurios yra žmogiškųjų išteklių vystymosi ir kaimo plėtros komponentų paramos gavėjos;
            
         
               (3)
            
            
               nors Įgyvendinimo reglamentu (ES) Nr. 1292/2011 ketinta suderinti konkrečias regioninio vystymosi, žmogiškųjų išteklių vystymosi ir kaimo plėtros komponentų išankstinio finansavimo taisykles, iš dalies keičiant Reglamento (EB) Nr. 718/2007 160 straipsnio 3 dalies tekstą įsivėlė klaida. Šią klaidą reikėtų ištaisyti;
            
         
               (4)
            
            
               be teksto klaidos ištaisymo, reikėtų dar labiau suderinti konkrečias regioninio vystymosi, žmogiškųjų išteklių vystymosi ir kaimo plėtros komponentų išankstinio finansavimo taisykles Reglamento (EB) Nr. 718/2007 160 straipsnio 3 dalyje išbraukiant nuorodą į 42 straipsnio 1 dalį (kurios nebereikia);
            
         
               (5)
            
            
               šio reglamento nuostatos atitinka IPA komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 718/2007 160 straipsnio 3 dalis pakeičiama taip:
   
      „3.   Be 42 straipsnio nuostatų, išankstinis mokėjimas gali siekti 30 % Europos Sąjungos įnašo už paskutinius trejus atitinkamos programos metus. Prireikus, jeigu būtina esant biudžetiniam įsipareigojimui, išankstinio finansavimo suma gali būti mokama dviem dalimis.“
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugsėjo 12 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 210, 2006 7 31, p. 82.
   
      (2)  OL L 170, 2007 6 29, p. 1.
   
      (3)  OL L 329, 2011 12 13, p. 1.